रायगढ़. रेलवे के ठेकेदार ने पहले तो किसानों की जमीन पर रेलवे का खंभा गाड़ दिया और अब कह रहे हैं कि यह जमीन रेलवे की है जबकि ग्रामीण इसको अपने भू-स्वामी हक की जमीन बता रहे हैं। रेलवे के ठेकेदार इसमें मनमानी करते हुए ग्रामीणों की बात को नजरअंदाज करते हुए किसानों के जमीन में लगे खड़ी फसल के ऊपर मिट्टी डालने की तैयारी में लगे हुए हैं। इसकी भनक लगने के बाद ग्रामीणों ने विरोध जताते हुए डिवीजन रेल कारीडोर और जिला प्रशासन को अपनी समस्याओं से अवगत कराया है।